Ürülékkel kenték be Bicske momentumos aktivistájának kocsiját, annak is a kilincsét, amibe aztán a város momentumos polgármesterjelöltjének barátnője nyúlt bele.

Molnár Dániel polgármesterjelölt azt írja posztjában, addig tették le autójukat egy parkolóba, amíg a programjáról szóló szórólapokat dobálták a postaládába.

Amikor visszaértek a kocsihoz, és be akartak ülni, nem vették időben észre a bepiszkított kilincset, így aztán belenyúltak.

A kampány legrosszabbat hozza ki az emberből

– írja.

A Momentum erről posztjában úgy vélekedett, a véleménynyilvánítás nem bűn, „viszont aki csak egy adag ürülék formájában vállalja a véleményét, az se az országot, se Bicskét nem viszi előre”.